OŠ Lovinac

Učiteljica geografije: Ivana Maruna, prof.

Razredni odjeli: od 5. do 8. razreda

**Elementi ocjenjivanja te načini i postupci vrednovanja**

**Šk.god.2016./2017.**

|  |  |  |  |
| --- | --- | --- | --- |
| **Oblici i komponente** | **Osnovni elementi** | **Praćenje i vrednovanje učenika** | **Ocjena** |
| -Povremeno temeljito usmeno ispitivanje  -Svakodnevno „leteće“ ispitivanje  -Pisano provjeravanje zadacima objektivnog tipa  -Ispunjavanje radne bilježnice  -Prilog skupnom radu  -Doprinos nastavi  -Interes za nastavne sadržaje  Snalaženje na zemljovidu  Primjena zemljovida pri povezivanju i objašnjavanju nastavnih sadržaja  Rješavanje *slijepih* karata | Usvojenost znanja | -Brzo i točno odgovara na tražena pitanja  -Izuzetno kvalitetno i široko poznaje gradivo  -Izrazito točno, temeljito i opširno obrazlaže gradivo  -Izrazito logično i argumentirano dokazuje  -Usvaja gradivo s potpunim razumijevanjem i proširuje ga vlastitim iskustvom  -Originalan je i samostalan u rješavanju zadataka | Odličan (5) |
| -Polagano, ali točno odgovara na tražena pitanja  -Kvalitetno poznaje gradivo  -Točno, temeljito i opširno obrazlaže gradivo  -Logično i s razumijevanjem dokazuje  -Usvaja gradivo s velikim razumijevanjem  -Uspješno primjenjuje stečena znanja | Vrlo dobar (4) |
| -Polagano i uz učiteljevu pomoć odgovara na tražena pitanja  -Prosječno poznaje gradivo  -Djelomično logično i nepotpuno dokazuje  -Jasno i nedvosmisleno izlaže činjenice  -Sadržajne odrednice prepoznaje na konkretnim primjerima uz pomoć i vođenje | Dobar (3) |
| -Djelomično i površno odgovara na tražena pitanja  -Djelomično i površno poznaje i razumije gradivo  -Nepotpuno i površno s pogrješkama i uz veliku pomoć učitelja obrazlaže gradivo  -Na jednostavan način nabraja i opisuje činjenice  -Otežano povezuje stečena znanja  s konkretnim primjerima | Dovoljan (2) |
| -Nije razumio predviđeno nastavno gradivo  - Izrazito površno odgovara na tražena pitanja  -Nelogično i bez razumijevanja obrazlaže  -Nesamostalan u izvršavanju obveza  -I uz veliku pomoć učitelja nije savladao osnovne činjenične pojmove | Nedovoljan (1) |
| Uočavanje pojava i procesa | -Izrazito kvalitetno, brzo i točno uočava geografske pojave i procese  -Izrazito temeljito i opširno povezuje nastavno gradivo s ostalim temama i predmetima  -Izuzetno samostalno izvodi zaključke pri analizi geografskih problema  -S lakoćom obrazlaže i dokazuje geografske procese i pojave  -Pokazuje razvijeno i prošireno logičko zaključivanje i povezivanje s životnom praksom  - Radnu bilježnicu ispunjava redovno, uredno i točno. Precizan je u rješavanju zadataka | Odličan (5) |
| -Polagano i sporije ali točno uočava osnovne geografske pojave i procese  -Opširno povezuje nastavno gradivo s ostalim temama i predmetima  -Samostalno izvodi zaključke pri analizi geografskih problema  -Logično obrazlaže i dokazuje osnovne geografske pojave i procese  -Pokazuje logičko zaključivanje i povezivanje s životnom praksom  - Radnu bilježnicu ispunjava redovno, točno i uredno. No u pojedinim zadatcima nedostaje preciznosti. | Vrlo dobar (4) |
| -Polagano i uz učiteljevu pomoć uočava geografske pojave i procese  -Prosječno povezuje nastavno gradivo s ostalim temama i predmetima  -Djelomično i nepotpuno izvodi zaključke pri analizi geografskih problema  - Uz učiteljevu pomoć obrazlaže i dokazuje osnovne geografske pojave i procese  -Prosječno i djelomično logički zaključuje i povezuje s životnom praksom  - Radnu bilježnicu ispunjava redovno, no pojedine zadatke preskače te su primjetne greške u zadatcima, često ne precizan . | Dobar (3) |
| -Površno i djelomično i uz učiteljevu pomoć uočava geografske pojave i procese  -Nepotpuno i površno s pogrješkama povezuje nastavno gradivo s ostalim temama i predmetima  -Površno i djelomično i uz učiteljevu pomoć izvodi zaključke pri analizi geografskih problema  -Djelomično i uz učiteljevu pomoć obrazlaže i dokazuje osnovne geografske pojave i procese  -Površno logički zaključuje i povezuje s životnom praksom  - Nije redovit u ispunjavanju radne bilježnice. Rješava tek osnovne zadatke. Pri rješavanju neuredan i neprecizan. | Dovoljan (2) |
| -Ne uočava geografske pojave i procese  -Ne povezuje nastavno gradivo s ostalim temama i predmetima  -Ne izvodi zaključke pri analizi geografskih problema  -Nelogično i bez razumijevanja obrazlaže najjednostavnije geografske pojave i procese  -Nepotpuno i manjkavo logički zaključuje i povezuje s životnom praksom  - Neredovito ispunjava radnu bilježnicu, više od pola radne bilježnice nije ispunjeno. Ono što je ispunjeno često netočno i neprecizno | Nedovoljan (1) |
| Uporaba zemljovida | -Izuzetno brzo zna pokazati i „pročitati“na zemljovidu sve zadane pojmove  -Izrazito razvijena kartografska pismenost  -Izuzetno uočava i prepoznaje geografske sadržaje na zemljovidu i uspješno se koristi njima  -Izrazito točno i brzo analizira kartografske, grafičke i slikovne priloge te samostalno donosi zaključke  -Izrazito uspješno koristi zemljovid pri orijentaciji u prostoru i na terenskom izlasku | Odličan (5) |
| -Točno zna pokazati i „pročitati“ na zemljovidu sve zadane pojmove  -Razvijena kartografska pismenost  -Točno uočava i prepoznaje geografske sadržaje na zemljovidu i koristi se njima  -Točno analizira kartografske, grafičke i slikovne priloge te samostalno donosi zaključke  -Uspješno koristi zemljovid pri orijentaciji u prostoru i na terenskom izlasku | Vrlo dobar (4) |
| -Točno zna „pročitati“ i pokazati na zemljovidu većinu zadanih pojmova  -Djelomično razvijena kartografska pismenost  -Uočava i prepoznaje pojedine geografske sadržaje na zemljovidu i koristi se njima uz učiteljevu pomoć  -Prosječno analizira kartografske, grafičke i slikovne priloge  -Zemljovid koristi i „čita“ uz pomoć učitelja pri orijentaciji u prostoru i na terenskom izlasku | Dobar (3) |
| -Površno zna pokazati na zemljovidu osnovne zadane pojmove  -Djelomično razvijena kartografska pismenost  -Teško uočava i prepoznaje pojedine geografske sadržaje na zemljovidu i slabo se koristi njima  -Nepotpuno i s pogrješkama analizira kartografske, grafičke i slikovne priloge te zahtjeva veliku pomoć učitelja  -Vrlo površno i djelomično „čita“ i koristi zemljovid pri orijentaciji u prostoru i na terenskom izlasku i snalazi se samo uz pomoć učitelja | Dovoljan (2) |
| -Ne pokazuje na zemljovidu najosnovnije zadane pojmove  -Nema razvijenu kartografsku pismenost  -Gotovo ne uočava i ne prepoznaje pojedine geografske sadržaje na zemljovidu i ne koristi se njima  -Nelogično i bez razumijevanja analizira kartografske, grafičke i slikovne priloge te i uz veliku pomoć učitelja ne razumije  -Nesuvislo koristi i ne „čita“ zemljovid pri orijentaciji u prostoru i na terenskom izlasku | Nedovoljan (1) |

**Vrijednosti za granice ocjena kod pisanog provjeravanja**

**(Napomena: Prema procjeni učitelja ova ljestvica može odstupati)**

|  |  |
| --- | --- |
| **Postotak ( %) bodova** | **Ocjena** |
| 91-100 | Odličan (5) |
| 80-90 | Vrlo dobar (4) |
| 65-79 | Dobar (3) |
| 50-64 | Dovoljan (2) |
| ‹50 | Nedovoljan (1) |

**Usmeno i pisano provjeravanje**

Usmeno provjeravanje će se uglavnom provoditi ne najavljeno svaki sat (čl. 7. al.2. Pravilnika o ocjenjivanju). Prilikom usmenog ispitivanja učenik može biti ocijenjen u više ocjenskih elemenata, ne samo u jedan (prilikom svakog usmenog ispitivanja učenik prilaže i radnu bilježnicu na uvid). Naime prilikom ispitivanja učenik može istovremeno odgovarati teoriju,, zemljovid, tumačiti različite karografske i kartodijagramske sheme te za svaki od navedenih elemenata biti ocijenjen.

Iz ispita se mogu dobiti dvije ocjene ukoliko ispit sadrži slijepu kartu i kartografske prikaze s zadacima koji se posebno vrednuju i ocjenjuju.

U toku školske godine pišu se po dvije pisane provjere znanja u svakom polugodištu.

Pored brojčanih ocjena, u rubriku bilješke upisivati će se redovno i **opisne ocjene**. Cilj opisne ocjene je smisaonije opisivanje brojčane ocjene kako je to navedeno u NOK. U rubriku bilježaka učitelj će unositi sve one podatke koji mogu biti od koristi kako samom učitelju, tako učeniku i roditelju pridržavajući se čl. 12. al. 5. i 6. Pravilnika o ocjenjivanju. Opisna ocjena koja je označena sa kraticom GOO odnosi se na građanski odgoj i obrazovanje.

**Učenici s poteškoćama**

Kod učenika koji su od stručno razvojne službe prepoznati kao učenici s poteškoća, učitelji će prilagoditi zadatke kako bi se kod takvih učenika potaknuo razvoj i napredak. (vidi čl. 5. Pravilnika o ocjenjivanju). Kod navedenih učenika predmetni učitelj će svakom učeniku (indivudualno) prilagoditi postupke i elemente ocjenjivanja u skladu sa preporukom stručnom službom škole. Prilikom ocjenjivanja mora postojati razumijevanje za prepreke u učenju nastale zbog učenikovih teškoća u učenju ili njegovih poremećaja. (NOK) Kod kriterija ocjenjiva uzimati će se u obzir specifičnosti djeteta.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |